Държавен вестник, бр. 9, 2018 г., стр. 21

БРОЙ  9	
Д Ъ Р Ж А В Е Н  В Е С Т Н И К 	
СТР.  21  
з. изходни, вторични или специални ядрени 
вещества или всякакви други вещества, арти­
кули, данни или предмети, чието прехвърляне 
се извършва по Закона за атомната енергия от 
1954 г. (Том 42, „Кодекс на Съединените щати“, 
Раздел 2011, и по-нататък).
Член III. Определения
За целите на настоящото Споразумение, 
както и за всички допълнителни споразумения, 
сключени на негова основа, важат следните 
определения:
а. Тилово осигуряване, доставки и услуги. 
Храна, вода, квартира, транспорт (включително 
и въздушен), бензин, масла, смазочни масла, 
облекло, комуникационни услуги, медицински 
услуги, боеприпаси, съдействие при изграж­
дане на войскови райони (и строителството, 
необходимо във връзка с подобно съдействие), 
складови услуги, използване на съоръжения, 
учебни услуги, резервни части и компоненти, 
ремонтни услуги и поддръжка, калибрационни 
услуги и пристанищни услуги. В това понятие 
също така са застъпени временната употреба 
на превозни средства с общо предназначение 
и други видове военно оборудване, което не 
е обозначено като значимо в Списъка на бое­
припасите на Съединените американски щати.
б. Допълнително споразумение. Писмено 
допълващо споразумение, свързано с конкрет­
на придобивка и/или прехвърляне на тилово 
осигуряване, доставки и услуги, в което са 
изложени допълнителни характеристики и 
условия, които подробно определят и прилагат 
това Споразумение.
в. Заявка. Писмена молба в предварително 
определен формат и подписана от упълно­
мощено лице за предоставяне на конкретно 
тилово осигуряване, доставки и услуги според 
клаузите на настоящото Споразумение и всяко 
допълнително споразумение по прилагането му.
г. Фактура. Документ от Страната дос­
тавчик, с който се изисква възстановяване на 
разходите или плащане за конкретно тилово 
осигуряване, доставки и услуги, предоставени 
според настоящото Споразумение и всички 
приложими допълнителни споразумения. 
д. Сделка. Продажба (независимо дали е 
срещу заплащане във валута, замяна в натура 
или размяна на доставки или услуги на същата 
стойност), отдаване под наем или по друг начин 
временно предоставяне на тилово осигуряване, 
доставки и услуги според условията на насто­
ящото Споразумение.
е. Плащане в брой. Възмездна сделка, 
извършена по настоящото Споразумение, 
при която Страната заявител заплаща в брой 
предоставеното тилово осигуряване, доставки 
и услуги в предварително договорена валута 
чрез електронен банков трансфер, банков чек 
или запис на заповед или друг еквивалентен 
начин на разплащане. 
ж. Замяна в натура. Размяна, извършена 
според настоящото Споразумение, при която 
Страната заявител предоставя в замяна на 
полученото тилово осигуряване, доставки или 
услуги същото или подобно по характер тилово 
осигуряване, доставки и услуги.
з. Размяна на еднаква стойност. Размяна, 
извършена според настоящото Споразумение, 
при която Страната заявител заменя тиловото 
осигуряване, доставките и услугите, които е 
получила, с тилово осигуряване, доставки или 
услуги на същата парична стойност.
и. Списък на боеприпасите на Съединените 
щати. Стоки и услуги в областта на отбраната, 
които са обозначени от президента на САЩ 
по Закона за контрол върху износа на оръжие 
като подлежащи на вносно износен контрол. 
Списъкът на боеприпасите на Съединените щати 
е публикуван в Част 121 на Том 22 на Амери­
канския кодекс на Федералните разпоредби.
Член IV. Права и задължения на страните
1. Всяка Страна по това Споразумение се 
задължава да направи всичко възможно в 
съответствие с националните си приоритети 
да удовлетвори молбите на другата Страна за 
тилово осигуряване, доставки и услуги.
2. Заявките могат да се подават или приемат 
единствено от Лицата за контакт от Страните 
по споразумението, посочени в Приложения от 
Б до Н на настоящото Споразумение. Когато 
въоръжените сили на Република България се 
нуждаят от тилово осигуряване, доставки или 
услуги извън областта, за която отговаря Ев­
ропейското командване на САЩ, те могат да 
подават заявки пряко до лицето за контакт, ко­
ето познават, или могат да потърсят съдействие 
от Главния щаб на Европейското командване 
на САЩ или подчиненото му командване за 
заявки до упълномощен орган, който не спада 
към Европейското командване.
3. Допълнителните споразумения по насто­
ящото Споразумение могат да се договарят 
от името на Министерството на отбраната на 
Съединените американски щати от Главния 
щаб на Европейското командване на САЩ, 
другите щабове на Обединеното командване 
на САЩ или техните подчинени щабове. До­
пълнителните споразумения по настоящото 
Споразумение от името на Министерството 
на отбраната на Република България се до­
говарят от Дирекция „Управление на достав­
ките“ – МО. В допълнителните споразумения 
трябва да бъдат посочени имената на Лицата 
за контакт и техните конкретни пълномощия 
или ограничения.
4. Преди да представи писмена заявка, 
Страната заявител се задължава първоначално 
да се свърже с лицето за контакт на Страната 
доставчик по телефона, чрез факс или елек­
тронна поща, за да се уточни наличността, 
цената и предпочитаният начин на плащане